રાહુલ ગાંધીએ કરેલા એક ટ્વિટ માટે ભાજપે ચૂંટણી પંચને કરી ફરિયાદ | Complain filed by BJP to Election Commission against Rahul Gandhi over his tweet. - Gujarati Oneindia
17 min ago MI vs PUN : માર્કરમ-હુડાની ઉપયોગી ઇનિંગ્સથી મુંબઈને 136 રનનો ટાર્ગેટ!
40 min ago ફિક્સિંગને લઈને લાગેલા આરોપો પર શ્રીસંતે પોતાનો પક્ષ રાખ્યો!
નવી દિલ્લીઃ બિહાર વિધાનસભા ચૂંટણી માટે રાજ્યમાં રાજ્યમાં રાજકીય પારો ચડેલો છે. બુધવારે 71 વિધાનસભા સીટો માટે પહેલા તબક્કાનુ મતદાન કરવામાં આવ્યુ. આ દરમિયાન રાજકીય પાર્ટીઓ એકબીજા પર નિશાન સાધવાનો મોકો નથી છોડી રહી. બુધવારે મતદાન દરમિયાન કોંગ્રેસના પૂર્વ અધ્યક્ષ રાહુલ ગાંધીએ એક ટ્વિટ કર્યુ જેના માટે હવે ભારતીય જનતા પાર્ટી ચૂૂંટણી પંચના દરવાજા સુધી પહોંચી ગઈ છે. ભાજપે ચૂંટણી પંચને રાહુલ ગાંધીના એ ટ્વિટની ફરિયાદ કરી છે જેમાં તેમણે બિહારની જનતાને મહાગઠબંધન માટે વોટ કરવાની અપીલ કરી છે.
ઉલ્લેખનીય છે કે કોરોના વાયરસ કાળમાં બિહાર રાજકીય રંગે ડૂબેલુ છે. વિધાનસભા ચૂંટણીને જોતા બુધવારે પહેલા તબક્કાનુ મતદાન કરાવવામાં આવ્યુ. આ દરમિયાન ઘણા રાજકીય દળોએ પોતાના વિરોધીઓ પર જોરદાર નિશાન સાધ્યુ. બિહારમાં કોંગ્રેસ મહાગઠબંધન સાથે ચૂંટણી લડી રહી છે. ચૂંટણી પહેલા એનડીએને ઘેરવા માટે રાહુલ ગાંધી અને તેજસ્વી યાદવે ઘણી સંયુક્ત રેલીઓ પણ કરી. જો કે હવે રાહુલ ગાંધી ખુદ પોતાના ટ્વિટ માટે વિવાદોમા ઘેરાઈ ગયા છે. ભાજપે રાહુલના ટ્વિટ વિશે નારાજગી વ્યક્ત કરી છે.
બુધવારે બિહારમાં પહેલા તબક્કાના મતદાન દરમિયાન કોંગ્રેસ નેતા રાહુલ ગાંધીએ ટ્વિટ કર્યુ, 'આ વખતે ન્યાય, રોજગાર, ખેડૂત-મજૂર માટે તમારો મત આપો માત્ર મહાગઠબંધનને. બિહારના પહેલા તબક્કાના મતદાન માટે તમને સૌને શુભકામનાઓ.' રાહુલના આ ટ્વિટ માટે હવે ભાજપે નારાજગી વ્યક્ત કરી છે. ભાજપનો આરોપ છે કે આચારસંહિતા લાગુ થયા બાદ પણ રાહુલ ગાંધી મહાગઠબંધન માટે મત માંગીને ચૂંટણી પંચના નિયમોને તોડી રહ્યા છે. આ અંગે ભાજપે ચૂંટણી પંચમાં રાહુલ ગાંધીની ફરિયાદ પણ કરી છે.
ડમ્પરે ત્રણ મહિલાઓને કચડી, ભીડે પૂજારીને પકડીને માર્યો
bihar assembly elections 2020 bihar patna election bihar election coronavirus election commission bjp bharatiya janata party rahul gandhi mahagathbandhan congress બિહાર ચૂંટણી પંચ ભાજપ રાહુલ ગાંધી મહાગઠબંધન કોંગ્રેસ પટના બિહાર ચૂંટણી politics